300 मैचों में स्कोरिंग कर चुकी सुभद्रा बनना चाहती है बीसीसीआई स्कोरर
अपनेसमय की शानदार नेशनल क्रिकेटर सुभद्रा भार्गव। आरसीए और राजस्थान यूनिवर्सिटी की कई क्रिकेट टीमों का हिस्सा रह चुकी हैं। सुविधाओं के अभाव और परिस्थितियों के चलते क्रिकेट छोड़ना पड़ा और नेशनल टीम का हिस्सा बनने का सपना पूरा ना हो सका। लेकिन क्रिकेट के प्रति उनका लगाव इतना कि स्कोरिंग के जरिए ही सही क्रिकेट से जुड़े रहने की ठान ली। आश्चर्य की बात है वे पिछले छ: सालों में 300 से अधिक विभिन्न ऑफिशियल अनऑफिशियल मैचों में स्कोरिंग कर चुकी हैं। वे 2013 में जयपुर में हुए चैंपियंस लीग के मैच में स्कोरिंग भी कर चुकी हैं।
कॉलेज में आने के बाद शुरू किया था क्रिकेट खेलना
सुभद्राबताती हैं शुरुआत में क्रिकेट से कोई खास लगाव नही था, लेकिन कॉलेज के दिनों में गली- मोहल्ले में लड़कों को खेलते देख मन हुआ। फिर सलेक्शन ट्रायल में हिस्सा लिया और आरयू टीम का हिस्सा बन 2007 में ऑल इंडिया यूनिवर्सिटी खेलने के लिए गई। 2008-09 में आरयू से अंडर-19 जोनल चैंपियनशिप भी खेली। 2009 में ही आरसीए की अंडर-19 टीम से इंदौर खेलने गई, लेकिन वहां दो टीमों के पहुंचने के कारण दोनों टीमों को बाहर का रास्ता दिखा दिया गया। 2010 में नागपुर में हुई सीनियर नेशनल चैंपियनशिप में राजस्थान का हिस्सा रही। इसके साथ ही आरयू से विभिन्न नेशनल जोनल चैंपियनशिप में भी पार्टिसिपेट कर चुकी हैं।
2011 में पास किया था आरसीए स्कोरिंग एग्जाम
2011-12में उन्होंने आरसीए के ऑफिशियल स्कोरिंग पैनल में शामिल होने के लिए एग्जाम दिया और पास हो गईं। तब से ही लगातार स्कोरिंग कर रही हैं। कहती हैं आरसीए का सपोर्ट रहा तो बीसीसीआई के स्कोरिंग पैनल में शामिल होने का सपना पूरा हो सकेगा। स्कोरिंग के साथ ही स्टडीज के लिए भी समय निकालती हैं, फिलहाल मास्टर्स ऑफ फिजिकल एजुकेशन कोर्स के थर्ड सेमेस्टर में हैं।
awa_Deva hin_Deva hin_Deva hin_Deva hin_Deva hin_Deva